- Hindi News
- National
- मीटिंग में निर्देश, बॉयोमीट्रिक मशीन पर हाजिरी लगाने पर नहीं मिलेगा वेतन
मीटिंग में निर्देश, बॉयोमीट्रिक मशीन पर हाजिरी लगाने पर नहीं मिलेगा वेतन
राजकीयस्कूलों में जो शिक्षक या अधिकारी बॉयोमीट्रिक मशीन पर हाजिरी नहीं लगाएंगे उनको वेतन नहीं मिल पाएगा। शिक्षा विभाग ने यह निर्णय आधार इनएबल्ड बॉयोमीट्रिक अटेंडेंस सिस्टम (एइबीएएस) के तहत लिया है। सिस्टम में कोई तकनीकी कमी आने की स्थिति में रजिस्टर में भी हाजिरी लगाई जा सकेंगी, लेकिन अधिकारियों को साथ में इसका कारण भी बताना होगा। माध्यमिक शिक्षा निदेशालय ने इस संबंध में शिक्षा अधिकारियों को पत्र भी जारी किया है। आदेशों को लागू कराने के लिए डीईओ ने अधिकारियों की मीटिंग ली और निर्देश दिए कि बायोमीट्रिक मशीन से ही हाजिरी लगाई जाए।
शिक्षा विभाग द्वारा बीते वर्ष प्रदेश भर के सभी राजकीय वरिष्ठ माध्यमिक विद्यालयों में बॉयोमीट्रिक की मशीनें लगवाने के साथ इंटरनेट के कनेक्शन भी जारी कर दिए थे। इसके बाद भी कुछ स्कूलों के शिक्षक बॉयोमीट्रिक मशीनों पर हाजिरी नहीं लगाते हुए रजिस्टर का प्रयोग करते थे। ऐसे में कुछ शिक्षक स्कूलों से गायब हो जाते थे। इससे बच्चों की शिक्षा प्रभावित होती थी। इसे विभाग ने गंभीरता से लिया है। विभाग ने सख्त निर्देश जारी किए हैं कि अब जो शिक्षक या अधिकारी बॉयोमीट्रिक मशीन पर हाजिरी नहीं लगाएंगे उनका वेतन रोक दिया जाएगा। यदि तकनीकी कारणों के चलते अचानक मशीन में कोई कमी आती है तब संस्थान प्रमुख को स्वयं अपने स्टाफ की हाजिरी रजिस्टर में लगवानी होगी, लेकिन विभाग को भी सूचित करना होगा। जिससे आईटी सैल के कर्मचारी स्कूल में जाकर मशीन की जांच करके तकनीकी खराबी को दूर कर सके।
tgl_Latn sot_Latn hin_Deva hin_Deva hin_Deva hin_Deva